《京邸屡谒翁覃溪先生鉴赏古帖并为题宋芝山所画陶园图 其二》
清代·王志瀜

竹树茅檐二华西，画图何幸得新题。春帆细雨怀邗上，明月流虹落渭溪。

珊网一时名辈盛，长城五字古人齐。从今不怅仙凡隔，洞口桃花有路蹊。

作者简介：王志瀜，字幼海，华州人。乾隆壬子举人，官绛州直隶州知州。有《澹粹轩诗草》。